বিনয়কুমারী ধর বিনয়কুমারী বসু কবিতা মিলনসাগর Binoy Kumari Dhar Binoy Kumari Basu Poetry Milansagar
বিনয়কুমারী দেবী - “বঙ্গের মহিলা কবি” গ্রন্থের রচয়িতা যোগেন্দ্রনাথ গুপ্ত,  ১৯৩০ সালে লিখেছিলেন
যে বিনয়কুমারী বসুর কবিতা একসময় “সাহিত্য” ও “দাসী” পত্রিকায় প্রকাশিত হোত। তিনি আরও
লিখেছিলেন যে “মহিলা কবি বিনয়কুমারীর পরিচয় জানিতে পারা যায় নাই। সন্ধান লইতে চেষ্টা করিয়াও
ব্যর্থ হইয়াছি। কবির পরিচয় কাব্যে এই সার সত্য কথাটি আশ্রয় করিয়া তাঁহার কবিতার ভিতর দিয়াই
তাঁহাকে বুঝিতে চেষ্টা করিলাম”।
তিনি তাঁর লেখায় বিনয়কুমারী বসুর অন্যান্য কবিতার সঙ্গে “কে বুঝিবে ?”  কবিতাটি সম্পূর্ণ উদ্ধৃত
করেছেন এবং কবিতাটি নিয়ে লিখেছেন। একই কবিতা “কে বুঝিবে ?” আমরা পেয়েছি “উনবিংশ শতকের
গীতিকবিতা সংকলন”-এ। কিন্তু সেখানে কবির নাম বিনয়কুমারী ধর। তাই বিনয়কুমারী ধর এবং
বিনয়কুমারী বসু একই ব্যক্তি তা আমরা মনে করছি। সম্ভবত বিবাহের আগে ও পরে পদবী বদলে গিয়ে
থাকতে পারে। কোনটা তাঁর পৈতৃক আর কোনটা তাঁর বৈবাহিক সূত্রে পাওয়া পদবী তা আমরা জানিনা।
বিনয়কুমারী ধর এবং বিনয় কুমারী বসুর নামে যে কয়টি কবিতা আমরা পেয়েছি তা আমরা এখানে একত্রে
তুলে দিচ্ছি।
বিনয়কুমারী দেবীর সম্বন্ধে আমাদের কাছে আর কোনো তথ্য নেই। আমরা সবার কাছে অনুরোধ করছি যে
এই কবি সম্বব্ধে যদি কোনো তথ্য বা ছবি আমাদের কাছে পাঠান তাহলে আমরা এই পাতায় প্রকাশিত
করবো প্রেরকের নাম-ঠিকানা সমেত আমাদের কৃতজ্ঞতাস্বরূপ।
আমরা মিলনসাগরে তাঁর কবিতা তুলতে পেরে আনন্দিত |
উত্স -  যোগেন্দ্রনাথ গুপ্ত, বঙ্গের মহিলা কবি, ১৯৩০
.         ডঃ শিশিরকুমার দাশ, সংসদ বাংলা সাহিত্য সঙ্গী, ২০০৩
আমাদের ই-মেল - srimilansengupta@yahoo.co.in
...